Românii se numără printre marii consumatori și ai preparatelor tip fast food. Cu toate acestea, vești nu tocmai bune vin pentru cei care preferă acest gen de mâncare. Un număr de 12 restaurante fast food din România au fost închise.
Sphera Franchise Group, cel mai mare grup din industria de food service din România, a făcut recent un anunț îngrijorător. Compania a dezvăluit că a decis să închidă 12 restaurante din țară. Motivul din spatele acestei decizii este reconfigurarea rețelei brandului Pizza Hut.
12 restaurante Pizza Hut din România se închid
Mai exact, cele 12 restaurante închise fac parte din lanțul Pizza Hut din România. Sphera Franchise Group continuă să opereze în țară lanțurile KFC și Taco Bell.
Anul trecut a fost cel mai bun din istoria sa. Compania a avut vânzări în valoare de 1,47 miliarde de lei și un profit net normalizat în creștere cu 80,3% comparativ cu anul precedent, de 79,8 milioane de lei. Cu toate acestea, compania a fost nevoită să ia această decizie în cadrul procesului de reconfigurare a rețelei.
Se suspendă activitatea şi la un celebru restaurant KFC
Sphera Franchise Group a subliniat că acest proces a avut în vedere uniformizarea brandurilor Pizza Hut și Pizza Hut Delivery. Acum se așteaptă să se vadă efectele pozitive ale acestei reorganizări pe termen mediu. Așadar, închiderea acestor 12 restaurante face parte dintr-o strategie mai largă de optimizare a rețelei și de consolidare a brandului Pizza Hut în România.
Decizia de a închide mai multe restaurante Pizza Hut din România nu este una surprinzătoare. Compania a preconizat anterior că va lua această măsură.
Înainte, se anticipa că vor fi închise 13 restaurante Pizza Hut. Activitatea la unitatea KFC din Piața Romană urma să fie suspendată temporar, în timp ce clădirea în care se află restaurantul urma să fie remodelată.
Sphera Franchise Group, cel mai mare grup din industria de food service de la noi
Sphera Franchise Group, subsidiara care operează brandurile Pizza Hut și Pizza Hut Delivery în România, a anunțat că va intensifica procesul de eficientizare a activității în perioada următoare. Această intensificare va implica reorganizarea rețelei de restaurante pentru a optimiza costurile. În plus, se dorește a crește agilitatea în fața concurenței tot mai ridicate. Se urmărește și îmbunătățirea experienței clienților, cu rezultate pozitive așteptate în ceea ce privește profitabilitatea.
În cadrul acestui proces, se planifica închiderea a 13 restaurante Pizza Hut într-un interval de aproximativ 6 luni. Se punea accent pe unitățile care deservesc zone cu suprapunere mare. Compania a subliniat că intenționează să minimizeze impactul asupra angajaților prin relocarea acestora în cadrul rețelei Sphera Group. În plus, clienții vor continua să beneficieze de aceleași produse și servicii în restaurantele Pizza Hut aflate în proximitate, astfel încât experiența lor să nu fie afectată negativ.